Document ID: 32015D0365

IZVEDBENI SKLEP KOMISIJE (EU) 2015/365
z dne 4. marca 2015
o odobritvi odstopanj nekaterim državam članicam glede sporočanja statističnih podatkov v skladu z Uredbo (ES) št. 1338/2008 Evropskega parlamenta in Sveta glede statističnih podatkov o izdatkih in financiranju zdravstvenega varstva
(notificirano pod dokumentarno številko C(2015) 1377)
(Besedilo v angleškem, nizozemskem, romunskem in španskem jeziku je edino verodostojno)
(Besedilo velja za EGP)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe (ES) št. 1338/2008 Evropskega parlamenta in Sveta z dne 16. decembra 2008 o statističnih podatkih Skupnosti v zvezi z javnim zdravjem ter zdravjem in varnostjo pri delu (1) ter zlasti člena 9(2) Uredbe,
ob upoštevanju naslednjega:
(1)
Uredba (ES) št. 1338/2008 vzpostavlja skupni okvir za sistematično pripravo evropskih statističnih podatkov o javnem zdravju ter zdravju in varnosti pri delu.
(2)
Uredba (ES) št. 1338/2008 od držav članic zahteva, naj zagotovijo statistične podatke o izdatkih in financiranju zdravstvenega varstva, kakor so opredeljeni v Prilogi II k navedeni uredbi.
(3)
V skladu s členom 9(2) Uredbe (ES) št. 1338/2008 se za države članice lahko sprejmejo odstopanja in prehodna obdobja, kadar je to potrebno, če temeljijo na objektivnih merilih.
(4)
Kraljevina Španija, Kraljevina Nizozemska, Romunija in Združeno kraljestvo Velika Britanija in Severna Irska so zahtevale odstopanja zaradi potrebe po obsežnejših prilagoditvah nacionalnih statističnih sistemov, da se zagotovi skladnost z Uredbo (ES) št. 1338/2008.
(5)
Odstopanja, za katera so zaprosile države članice, bi bilo zato treba odobriti.
(6)
Ukrepi iz tega sklepa so v skladu z mnenjem Odbora za evropski statistični sistem -
SPREJELA NASLEDNJI SKLEP:
Člen 1
Odstopanja iz Priloge se odobrijo Kraljevini Španiji, Kraljevini Nizozemski, Romuniji in Združenemu kraljestvu.
Člen 2
Ta sklep je naslovljen na Kraljevino Španijo, Kraljevino Nizozemsko, Romunijo in Združeno kraljestvo Velika Britanija in Severna Irska.
V Bruslju, 4. marca 2015

Labels: 12
0
15
19